Seks on see elu tegelikkuses, mis haarab nii vaimu kui mateeria, luues koosmängu objektiivse ja subjektiivse, eksoteerilise ja esoteerilise vahel. Seks on iha, külgetõmme, instinktiivne loomisvajadus, hinge tõmme enese poole, pürgimine jumalikkusse, mehelikkuse tung naiselikkuse järele, hinge võrgutamine mateeria poolt. Kõik need iseloomustused väljendavad Seksi mingit külge mitmesugustes suhetes. Seadus on Jumala mõttest motiveeritud vastus vormile; käitumisreeglid, mis on paika pandud vastandite  igavese ja ajatu koosmängu poolt - seda on inimkond tajunud kui vääramatuid loodusseadusi, Jumala tahte väljendust ja selle tahte mõju vormile ja selle tunnustamisele inimese poolt. Patt märgib ühe kõrvaltähenduse järgi "see, kes on see", st üksiku mässu üldise vastu, isiksuse vastandumist vormile, isekuse vastandumist üldistele huvidele.